《重九日法轮庵次凤山韵 其一》
宋代·胡仲弓

野眺逾高阪，钟传响外幽。僧从孤寺出，客倚一林秋。

池上烟飞去，亭皋影尚留。远风山下起，吹我上层楼。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。